শ্রদ্ধেয় তাহমিনা সিদ্দিক, আজ মাদারীপুর-৩ নির্বাচনি এলাকা আওয়ামী লীগের বাগান, রাজনীতিক ভাষায় আওয়ামী লীগের দুর্গ। আওয়ামী লীগের এই অঞ্চলে, এ বাগানে কোনো বিভেদ নেই, হিংসা-বিদ্বেষ নেই, মারামারি নেই- কোনো কোন্দল নেই। আমরা এ অঞ্চলের সকল ধর্ম-বর্ণ-গোষ্ঠী ও দলের মধ্যে ঐক্য সৃষ্টি করেছি। এলাকার উন্নয়নে সবাইকে ঐকমত্যে নিয়ে এসেছি। আপনার নিশ্চয়ই মনে আছে, আমাদের কালকিনি কলেজ প্রাঙ্গণে লক্ষাধিক লোকের জনসভায় আমার অনুরোধে বিএনপির উপজেলা সভাপতি বক্তব্য রেখেছেন। বিএনপির কেন্দ্রীয় নেতা মরহুম জনাব এ. কে. এম ফিরোজ নুনও বক্তব্য রেখেছেন। আমি এলাকার উন্নয়নে দল-মত নির্বিশেষে সবাইকে একত্র করেছি। এ ধরনের ব্যতিক্রর্মী কালচার দেশে কোথাও সৃষ্টি হয়েছে বলে জানা নেই। তার সুফলও আমরা পেয়েছি। এলাকার সামগ্রিক উন্নয়ন ঘটেছে, রাস্তাঘাটসহ যোগাযোগ ব্যবস্থা সহজ হয়েছে। বিদ্যুৎ এসেছে। শিক্ষাপ্রতিষ্ঠান গড়ে উঠেছে। শিক্ষার আলো সর্বত্র ছড়িয়ে পড়েছে। আজ আমাদের নির্বাচনি এলাকায় ৩টি বিশ্ববিদ্যালয় কলেজসহ ৮টি কলেজ উচ্চশিক্ষা বিস্তারের অবদান রাখছে। শেখ হাসিনা একাডেমি অ্যান্ড উইমেন্স কলেজ জাতীয়করণ করার প্রক্রিয়া চূড়ান্ত পর্যায়ে রয়েছে। কালকিনি বিশ্ববিদ্যালয় কলেজ ও কালকিনি পাইলট উচ্চবিদ্যালয় (বয়েজ স্কুল) জাতীয়করণের প্রক্রিয়াধীন। গত আড়াই দশকে এলাকার অবকাঠামো উন্নয়নে অনেক কাজ হয়েছে। সেগুলো এখন দৃশ্যমান। বিস্তারিত বর্ণনা দেয়ার প্রয়োজন পড়ে না। সম্প্রতি শেখ হাসিনা একাডেমি অ্যান্ড উইমেন্স কলেজ, ডি. কে. আইডিয়াল সৈয়দ আতাহার আলী একাডেমি এণ্ড কলেজ, কালকিনি সৈয়দ আবুল হোসেন বিশ্ববিদ্যালয় কলেজ, এ.বি.সি.কে সৈয়দ আবুল হোসেন কলেজ, খাসেরহাট সৈয়দ আবুল হোসেন স্কুল এণ্ড কলেজ, সাহেবরামপুর কবি নজরুল ইসলাম কলেজ, শশীকর শহিদ স্মৃতি মহাবিদ্যালয় এবং শিকারমঙ্গল উচ্চ বিদ্যালয়, নবগ্রাম উচ্চ বিদ্যালয়, লক্ষ্মীপুর ইউনাইটেড উচ্চ বিদ্যালয়, গোপালপুর উচ্চ বিদ্যালয়, সৈয়দ আবুল হোসেন একাডেমী, আলিপুর উচ্চ বিদ্যালয়, চলবল উচ্চ বিদ্যালয়, বাহাদুরপুর উচ্চবিদ্যালয় (মাদারীপুর সদর), বীরমোহন উচ্চবিদ্যালয় এবং জুঁরগাও উচ্চ বিদ্যালয়- আমার প্রচেষ্টায় উন্নয়ন অবকাঠামোতে অন্তর্ভুক্ত হয়েছে। ইতোমধ্যে কয়েকটি শিক্ষা প্রতিষ্ঠানের উন্নয়ন কাজের টেন্ডার আহবান করা হয়েছে এবং বাকিগুলোর টেন্ডারও পর্যায়ক্রমে আহবান করা হবে। গত আড়াই দশকে এ এলাকায় গড়ে উঠেছে পর্যাপ্ত প্রাথমিক ও উচ্চ বিদ্যালয়। এর পূর্বেও অনেক কলেজ, প্রাথমিক বিদ্যালয়, উচ্চবিদ্যালয় ও মাদ্রাসার অবকাঠামো উন্নয়ন করা সম্ভব হয়েছে। ১৩৫টি প্রাইমারি কমিউনিটি স্কুলের ম্যাচিং ফান্ডের টাকা আমি পরিশোধ করে এলাকার শিক্ষার ভিত নির্মাণ করেছিলাম। মাদারীপুর-৩ নির্বাচনি এলাকার ১৩৫টি প্রাইমারি কমিউনিটি স্কুল আজ সরকারি স্কুলে রূপান্তরিত হয়েছে। এসব স্কুলের শিক্ষকরা সরকারি চাকুরিজীবী হয়েছেন- ছেলেমেয়েরা লেখাপড়ার সুযোগ পেয়েছেন। আজ আমাদের এলাকা ‘শিক্ষাঞ্চল’ হিসেবে সর্বত্র প্রশংসিত হ”েছ। এটা গৌরবের এবং মর্যাদার। এ গৌরব যেমন আমাকে আল্পুত করে- তেমনি এ গৌরবের মালিক আমাদের নির্বাচনি এলাকার জনগণ, বিশেষ করে, আওয়ামী লীগের নেতা-কর্মীরা- যাদের ঐক্যবদ্ধ প্রচেষ্টায় এ কাজগুলো করা সম্ভব হয়েছে, সহজ হয়েছে। আপনি জানেন, শিক্ষা বিস্তারের অবদানের জন্য আমি দেশে-বিদেশে অনেক পুরস্কার পেয়েছি। ভারতের ‘স্বাধীনতা পুরস্কার’ আমাকে কলিকাতা বিশ্ববিদ্যালয়ের দাড়ভাঙ্গা হলে প্রদান করা হয়েছে।